***ՀԻՄՆԱՎՈՐՈՒՄ***  
**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՄԱՐՏՈՒՆԻ ՀԱՄԱՅՆՔԻ ՄԱԴԻՆԱ ԲՆԱԿԱՎԱՅՐԻ ԲՆԱԿԻՉ ԼԵՌՆԻԿ ՎԱՉԻԿԻ ԲԱՂԴԱՍԱՐՅԱՆԻՆ ԴՐԱՄԱԿԱՆ ՕԳՆՈՒԹՅՈՒՆ ՏՐԱՆԱԴՐԵԼՈՒ ՄԱՍԻՆ» ՄԱՐՏՈՒՆԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Ավագանու որոշման նախագծով նախատեսվում է դրամական օգնություն հատկացնել Հայաստանի Հանրապետության Գեղարքունիքի մարզի Մարտունի համայնքի Մադինա բնակավայրի բնակիչ Լեռնիկ Վաչիկի Բաղդասարյանի ընտանիքին: Հորդառատ տեղումներից հետո փլվել է Լեռնիկ Բաղդասարյանի 1935 թվականին կառուցված հողե պատերով շենքի երկու պատերը, կտուրի մի մասը, և շենքում բնակվելը դարձել է խիստ վտանգավոր: Համաձայն Մադինա բնակավայրի վարչական ղեկավարի կողմից ներկայացված եզրակացության՝ ընտանիքը գտնվում է սոցիալապես վատ պայմաններում, ունեն չորս անչափահաս երեխա, թոշակառու հիվանդ մայր:

Որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Որոշման նախագծի ընդունման առնչությամբ Մարտունի համայնքի բյուջեի եկամուտներում և ծախսերում փոփոխություններ չեն նախատեսվում։

**ՀԱՄԱՅՆՔԻ ՂԵԿԱՎԱՐ՝ ՀՈՎՀԱՆՆԵՍ ՀՈՎԵՅԱՆ**